Tirsdag formiddag blev en 49-årig kvinde overfaldet på Aggersundvej i Aalborg Øst. Det oplyser Nordjyllands Politi. Kvinden havde set, at hendes søns kammerater kørte rundt i hendes bil. Da hun bad mændene om at aflevere nøglerne til bilen, stod den ene - en yngre mand - ud af bilen og tildelte hende flere knytnæveslag i ansigtet, så hun faldt om på jorden. Da mændene ville forlade stedet i bilen, kørte de over kvindens arm, så den brækkede. Kvinden kom efterfølgende på skadestuen, og politiet er nu på jagt efter mændene i bilen. Politiet ved godt, hvem de er, og hvor de skal lede, oplyser vagtchefen ved Nordjyllands Politi.
En ung mand slog en 49-årig kvinde med knytnæve i ansigtet, hvorefter han påkørte hende i en bil, så hendes arm brækkede.